കോട്ടയം തിരുവാര്പ്പ് പള്ളിയിലെ ആരാധനയ്ക്ക് പൊലീസ് സംരക്ഷണം നല്കാന് ഹൈക്കോടതി കൊച്ചി: കോട്ടയം തിരുവാര്പ്പ് മര്ത്തശ്മൂനി പള്ളി തുറന്ന് വികാരിക്ക് ആരാധനയ്ക്ക് പൊലിസ് സംരക്ഷണം നല്കാന് ഹൈക്കോടതി ഉത്തരവിട്ടു. വിധി നടപ്പാക്കുന്നതിന് പൊലീസ് മേധാവി മേല്നോട്ടം വഹിക്കണം. ആറാഴ്ചക്കകം ഉത്തരവ് നടപ്പാക്കി ഹൈക്കോടതിക്ക് റിപ്പോര്ട്ട് നല്കണം. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം മുപ്പത്തിനാലിലെ ഭരണഘടന പ്രകാരം പള്ളി ഭരിക്കപ്പെടണമെന്ന മുന്സിഫ് കോടതി ഉത്തരവ് നടപ്പാക്കണമെന്നാവശ്യപ്പെട്ട് ഓര്ത്തഡോക്സ് പക്ഷത്തെ വികാരി ഫാദര് എ.വി.വര്ഗീസ് സമര്പ്പിച്ച ഹര്ജിയിലാണ് ജസ്റ്റീസ് പി.വി. കുഞ്ഞികൃഷ്ണന്്റെ നിര്ദേശം. ആരാധനയ്ക്ക് തടസമുണ്ടാവരുതെന്നും ക്രമസമാധാന പ്രശ്നമുണ്ടാക്കുന്നവരെ അറസ്റ്റ് ചെയ്യാനും ക്രിമിനല് കേസെടുക്കാനും കോടതി നിര്ദേശിച്ചു. ആരെങ്കിലും തടസമുണ്ടാക്കിയാല് വീഡിയോയില് പകര്ത്തി ബന്ധപ്പെട്ട കോടതിക്ക് കൈമാറണം. പ്രതികള്ക്കെതിരെ എടുക്കുന്ന കേസുകള് പ്രത്യേക സംഘം രൂപീകരിച്ച് അന്വേഷിക്കണം. കോടതിയില് ഹാജരാക്കുമ്ബോള് ഹൈക്കോടതിയുടെ ഉത്തരവും മജിസ്ടേറ്റിന് കൈമാറണമെന്നും ജാമ്യാപേക്ഷ പരിഗണിക്കുമ്ബോള് ഉത്തരവിന്്റെ അന്തസത്ത പരിഗണിക്കണമെന്നും കോടതി നിര്ദേശിച്ചു. ക്രമസമാധാന പ്രശ്നം പറഞ് രണ്ട് വര്ഷമായിട്ടും ഉത്തരവ് നടപ്പാക്കാത്തത് നാണക്കേടാണന്ന് കോടതി ചൂണ്ടിക്കാട്ടി. കളക്ടറുടേയും പൊലീസ് മേധാവിയുടേയും നിലപാട് ന്യായീകരിക്കാനാവില്ലന്നും കോടതി വ്യക്തമാക്കി. കേരളഓണ്ലൈന് വാര്ത്തകള് ടെലിഗ്രാമില് ലഭിക്കാന് ക്ലിക്ക് ചെയ്യുക കോടതി ഉത്തരവ് നടപ്പാക്കാന് സര്ക്കാര് ബാധ്യസ്തരാണന്നും വേണ്ടത് ചെയ്യുമെന്നും സര്ക്കാരിന് വേണ്ടി ഹാജരായ അഡീഷ്ണല് അസ്വക്കറ്റ് ജനറല് അശോക് എം.ചെറിയാന് അറിയിച്ചു.